एपीएफ क्लब भलिबलको सेमिफाइनलमा
विभागीय टोली नेपाल एपीएफ क्लब बिहीबार प्रथम पोष्टबहादुर बोगटी स्मृति कप राष्ट्रिय पुरुष भलिबल प्रतियोगितामा बिहीबार सेमिफाइनल पुगेको छ ।
काठमाडौँ — विभागीय टोली नेपाल एपीएफ क्लब बिहीबार प्रथम पोष्टबहादुर बोगटी स्मृति कप राष्ट्रिय पुरुष भलिबल प्रतियोगितामा बिहीबार सेमिफाइनल पुगेको छ ।त्रिपुरेश्वरस्थित राखेप कभर्डहलमा लिगको अन्तिम खेलमा एपीएफले सुदूरपश्चिम प्रदेशलाई २३–२५, २५–१८, २५–१२, २५–२१ ले पराजित गर्दै सेमिफाइनल पुग्ने अन्तिम टोली बन्यो ।एपीएफसहित ३ विभागीय टोली सहभागी भएकामा आर्मी र पुलिसले सेमिफाइनलमा स्थान सुरक्षित गरिसकेका छन् । गण्डकी प्रदेश पनि सेमिफाइनलमा पुगिसकेको छ ।पहिलो सेमिफाइनलमा एपीएफको भेट आर्मीसँग हुनेछ । दोस्रो सेमिफाइनल पुलिस र गण्डकीबीच हुनेछ । दुवै सेमिफाइनल शुक्रबार हुनेछ ।